ХэгъэунэфыкIыгъэн фаер тхыбзэжъхэм ялъытыгъэмэ тхыбзакIэхэм ялитературабзэ шапхъэхэр гъэуцугъэнхэр бэкIэ нахь хьылъэу зэрэщытыр ары. Нафэу зэрэщытымкIэ, тхыбзэжъхэм яшапхъэхэр уцунхэу къызежьэхэрэр лъэпкъ къэралыгъохэр  гъэпсыгъэ зыщыхъурэ лъэхъаныр ары. Ау а къэралыгъохэр щыIэхэ хъунхэм ыпэкIи тхыбзэм илъэсипшI, илъэсишъэ пчъагъэ къызэпичын фаеу зэрэхъурэм къыхэкIэу, литературабзэм ылъапсэ хъущт диалектыр бзэм ежь-ежьырэу къыхихыгъахэу къэралыгъоу гъэпсыгъэ хъугъэм къекIуалIэ. Къэнэжьрэр а диалектым инэшанэхэм атетэу шапхъэхэр гъэуцугъэнхэр ары ныIэп.